
	Comisia pentru buget, finanţe şi bănci
	
	Bucureşti,      07.05.2007  

Nr. 22/232


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.7/2007 pentru abrogarea unor prevederi din Ordonanţa Guvernului nr.94/2004 privind reglementarea unor măsuri financiare, cu care comisia noastră a fost sesizată în fond cu adresa Biroului Permanent nr. PL.X 256  din 16 aprilie 2007 .
	PREŞEDINTE,

Mihai Nicolae Tănăsescu

RAPORT

asupra proiectului de Lege  privind aprobarea Ordonanţei Guvernului nr.7/2007 pentru abrogarea unor prevederi din Ordonanţa Guvernului nr.94/2004 privind reglementarea unor măsuri financiare 
     
     Cu adresa nr.PL.X 256 din 16 aprilie 2007, Biroul Permanent conform art.95 din Regulamentul Camerei Deputaţilor, republicat, a sesizat,  pentru examinare şi avizare în fond, Comisia pentru buget, finanţe şi bănci cu proiectul de Lege  privind aprobarea Ordonanţei Guvernului nr.7/2007 pentru abrogarea unor prevederi din Ordonanţa Guvernului nr.94/2004 privind reglementarea unor măsuri financiare.
La întocmirea raportului s-au avut în vedere avizele Consiliului Legislativ, al Comisiei pentru Sănătate şi Familie, al Comisiei pentru muncă şi protecţie socială  şi al Comisiei juridice, de disciplină şi imunităţi.
               Prezentul proiect de Lege are ca obiect de reglementare aprobarea Ordonanţei Guvernului nr.7/2007 prin care se abroga unele prevederi din Ordonanţa Guvernului nr.94/2004 privind reglementarea unor măsuri financiare, care reglementau o reorganizare a activităţii de colectare, dar care, în prezent nu pot fi puse în aplicare. Prin abrogarea acestor prevederi, creanţele bugetare, reprezentând contribuţii sociale datorate de persoanele asigurate pe baza declaraţiei de asigurare,  vor fi în continuare administrate de casele de asigurări, casele de pensii şi agenţiile de ocupare şi formare profesionale. 
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Valeria Nistor, director adjunct în Ministerul Economiei şi Finanţelor.
La lucrările comisiei au participat  21 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 

Proiectul de Lege a fost adoptat de Senat în şedinţa din data de 11 aprilie 2007.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege  privind aprobarea Ordonanţei Guvernului nr.7/2007 pentru abrogarea unor prevederi din Ordonanţa Guvernului nr.94/2004 privind reglementarea unor măsuri financiare, în şedinţa din data de 3                              mai 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


               Expert parlamentar:
Rosu Gica       

